হুতিদের ১৮ অবস্থানে আবারও যুক্তরাষ্ট্র-যুক্তরাজ্যের হামলা
ইয়েমেনের হুতি বিদ্রোহীদের ১৮টি অবস্থানে আবারও যৌথ হামলা চালিয়েছে যুক্তরাষ্ট্র ও যুক্তরাজ্য।
এটি তাদের চতুর্থ যৌথ হামলা বলে আজ রোববার জানিয়েছে বিবিসি।
পেন্টাগন জানায়, হুতিদের স্টোরেজ সুবিধা, ড্রোন, বিমান প্রতিরক্ষা ব্যবস্থা, রাডার এবং হেলিকপ্টারের বিরুদ্ধে শনিবার এসব হামলা চালানো হয়।
যুক্তরাজ্য বলছে, হুতিদের আরও অবস্থানে হামলার জন্য মিত্রদের সঙ্গে তারা একযোগে কাজ করছে।
যৌথ এক বিবৃতিতে পেন্টাগন জানায়, শনিবার ইয়েমেনের আটটি স্থানে হুতিদের ১৮টি অবস্থানে এই হামলা চালানো হয়।
নভেম্বরের মাঝামাঝি থেকে এখন পর্যন্ত হুতিরা লোহিত সাগরে বাণিজ্যিক ও নৌ জাহাজের ওপর ৪৫টি হামলা করেছে বলে বিবৃতিতে দাবি করা হয়েছে।
বিবৃতিতে আরও বলা হয়, অস্ট্রেলিয়া, বাহরাইন, কানাডা, ডেনমার্ক, নেদারল্যান্ডস এবং নিউজিল্যান্ডের সহায়তায় হুতিদের বিরুদ্ধে এই হামলা চালানো হয়েছে।

ইয়েমেনের হুতি বিদ্রোহীদের ১৮টি অবস্থানে আবারও যৌথ হামলা চালিয়েছে যুক্তরাষ্ট্র ও যুক্তরাজ্য।